Suure-Kõpu mõis

Suure-Kõpu mõis (saksa keeles Groß-Köppo) oli mõis Kõpu kihelkonnas Viljandimaal.

 Ajalugu 
alt=Suure-Kõpu mõisa peahoone tagumine külg|pisi|296x296px|Suure-Kõpu mõisa peahoone tagumine külg
Varasemad teated Kõpu mõisast pärinevad 1487. aastast. 1800. aastal eraldati mõisa põhjapoolsed maad iseseisvaks Väike-Kõpu mõisaks, vana mõisat hakati kutsuma Suure-Kõpuks.

1823. aastast kuni maareformini kuulus von Strykide suguvõsale.Eesti Arhitektuur: Läänemaa, Saaremaa, Hiiumaa, Pärnumaa, Viljandimaa. Üldtoimetaja: Villem Raam. Tallinn : Valgus, 1996, lk 192. 1919. aastal kuulus mõis Alfred von Stryki pärijatele.

Mõisale kuulus 10 861,12 ha müümata mõisamaad, 1021,9 ha müüdud mõisamaad, 6938,51 ha müüdud talumaad, Supsi metskond, Solu veski, Metsküla, Taki ja Tipo küla, 21 müüdud mõisamaaühikut, 92 talu.

Mõisas tegutseb alates 1921. aastast kool. Suure-Kõpu kool osales Euroopa Majanduspiirkonna mõisakoolide programmis,Alatalu, Riin. Sada aastat mõisakoole. – Õpetajate Leht. https://web.archive.org/web/20160424034140/http://opleht.ee/23670-sada-aastat-moisakoole/ mille käigus hoone renoveeriti ja avati interjööridest leitud väärtuslikud seinamaalingud.

Mõisas korraldatakse konverentse (näiteks "Turism looduskaitsealadel").

 Arhitektuur 
Suure-Kõpu mõisa peahoone sarnaneb väga Kuremaa mõisa peahoonega ja tänapäevaks hävinud Vesneri mõisaga.Eesti mõisaportaal. http://www.mois.ee/vilj/kopu.shtml

pisi|Mõisa peahoone renoveerimine 2008. aastal|292x292px
Praeguse mõisahoone ehitus Emil Julius Straussi projekti järgi algas 1830. aastate teisel poolel ning hoone valmis pärast pikemat pausi alles 1847. aastal. Juurdeehitusi tehti veel ka 19. sajandi lõpus – näiteks ehitati algselt ühekorruselised galeriid kahekorruselisteks ja lisati rõdud.Hein, Ants. Eesti mõisaarhitektuur historitsismist juugendini. Tallinn : Hattrope, 2003, lk 74.

Abihooneid ei ole seotud härrastemajaga kokku samasse ansamblisse, vaid need on paigutatud mõisa kaguküljele. Enamik abihoonetest on 19. sajandist, valitsejamaja aga veel 18. sajandi lõpust.Hein, Ants. Viljandimaa mõisad. Tallinn : Hattrope, 1999, lk 65.

Suure-Kõpu mõis on hilisklassitsistlik kahekorruseline mõisahoone madala kelpkatusega. Sokliosa on klombitud maakividest. Eksterjööri hallikassinine värvilahendus valgete detailidega vastab algsele viimistlusplaanile.

Fassaadilahendus on sümmeetriline: jaguneb massiivseks keskrisaliidiks ja äärtes eenduvateks ja kitsamateks külgrisaliitideks.Ranniku, Veljo. Suure-Kõpu mõis. Mõisate ülevaated 1976-1978. – Kultuurimälestiste Register. https://register.muinas.ee/public.php?menuID=archivalmaterial&action=view&id=1291 Kesk-ja külgrisaliite katavad lamedad kolmnurkfrontoonid, keskfrontooni ümbritseb hammaskarniis. Viiluväljal on segmentaken kiirtekujulise raamistusega. Fassaadi keskrisaliiti kaunistavad läbi kahe korruse neli joonia pilastrit, paraadukse ees on neli lihtsat neljatahulist piilarit, mis kannavad terrassi katust. Peaportaali ees on paraadtrepp.

Risaliite ühendavad omavahel galeriid, mis on praeguseks kahekorruseliseks muudetud. Esimese korruse nurgalahendused on kaunistatud nurgaketiga. Fassaadi risaliitidevahelisel pinnal on teisel korrusel mõlemal pool sepisvõrega rõdud, mida toestavad voluutkonsoolid.

Kõikide risaliitide teise korruse akende all on liigendatud pinnad kuni korrustevahelise vööni, mille tahvlisel ehismotiivina kasutatud sõõrjat kujundit. Aknad on kõik kas kuue- või kolmeruudulised ja paiknevad rütmiliselt.

Hoone tagafassaad kordab suuremalt jaolt esifassaadi lahendust: on samuti hammaslõikega kaunistatud keskrisaliit ja külgmised risaliidid, mis eenduvad peafassaadiga võrreldes mõnevõrra vähem. Tagafassaadil on samadel kohtadel rõdud. Külgi kaunistavad tagasihoidlikumas vormis kaheks jaotatud pilastrid ja petikorvandid.

 Mõisa kalmistu 
Kalmistu jääb mõisa südamest linnulennult 1,2 km kaugusele lõunasse.

 Pildid 

 Viited 

 Välislingid 

Suure-Kõpu mõis Eesti mõisaportaalis

Kategooria:Kõpu kihelkond
Kategooria:Viljandimaa mõisad
Kategooria:Põhja-Sakala vald
Kategooria:Strykide mõisad
Kategooria:Löwensternide mõisad